**LĒMUMS**

Liepājā

|  |  |
| --- | --- |
| 2021.gada 11.novembrī |  Nr.427/15(prot. Nr.15, 22.§) |

Par Liepājas pilsētas domes
lēmuma atcelšanu

Liepājas valstspilsētas pašvaldība, izskatot Liepājas speciālās ekonomiskās zonas pārvaldes 2021.gada 5.marta vēstuli Nr.1.10.1/141 “Par Brīvostas ielu” (turpmāk - LSEZ vēstule), kurā lūgts atcelt Liepājas pilsētas domes 2016.gada 18.augusta lēmumu Nr.272 “Par zemes vienības “Brīvostas iela”, Liepājā, kadastra apzīmējums 17000100077 (ostas pievedceļš), nodošanu īpašumā bez atlīdzības” (turpmāk arī - Lēmums), konstatē:

Ar Liepājas pilsētas domes 2016.gada 18.augusta lēmumu Nr.272 “Par zemes vienības “Brīvostas iela”, Liepājā, kadastra apzīmējums 17000100077 (ostas pievedceļš), nodošanu īpašumā bez atlīdzības” tika nolemts bez atlīdzības nodot valstij Satiksmes ministrijas personā Nekustamā īpašuma valsts kadastra informācijas sistēmā reģistrēto Liepājas pilsētas pašvaldībai piekrītošo nekustamo īpašumu - zemes vienību “Brīvostas iela”, Liepājā (kadastra apzīmējums 170000100077), 27698 kv.m platībā. Lēmums tika pieņemts, izskatot Liepājas speciālās ekonomiskās zonas pārvaldes 2016.gada 6.jūnija vēstuli Nr.1.9./278 “Par zemes vienību Brīvostas iela, Liepājā” un 2016.gada 25.jūnija vēstuli Nr.03-01.3/2377 “Par zemes vienību Brīvostas iela, Liepāja”, kurās lūgts nodot bez atlīdzības valstij Satiksmes ministrijas personā zemes vienību “Brīvostas iela”.

LSEZ vēstulē norādīts, ka pēc Lēmuma pieņemšanas tālākas darbības īpašuma piederības maiņai, pamatojoties uz Lēmumu, Liepājas valstspilsētas pašvaldība ar Satiksmes ministriju nav veikusi, līdz ar ko Lēmums ir palicis neizpildīts. Tā kā šobrīd situācija ir mainījusies un nekustamais īpašums Brīvostas iela, Liepājā (kadastra numurs 17000100077), sastāvošs no zemes vienības 10024 kv.m platībā ar kadastra apzīmējumu 17000100077, reģistrēts Liepājas pilsētas zemesgrāmatu nodalījumā Nr.100000605032 un sekmīgi tiek izmantots Liepājas ostas infrastruktūras izbūvei un nodrošināšanai, Liepājas speciālās ekonomiskās zonas pārvalde atsauc 2016.gada 6.jūnija vēstuli Nr.1.9./278 “Par zemes vienību Brīvostas iela, Liepājā” un 2016.gada 25.jūnija vēstuli Nr.03-01.3/2377 “Par zemes vienību Brīvostas iela, Liepāja” un lūdz atcelt Lēmumu.

Ņemot vērā minēto, pamatojoties uz likuma “Par pašvaldībām” 21.panta pirmās daļas 17.punktu, izskatot Liepājas valstspilsētas pašvaldības domes pastāvīgās Pilsētas attīstības komitejas 2021.gada 4.novembra lēmumu (sēdes protokols Nr.12), Liepājas valstpilsētas pašvaldības dome **nolemj:**

Atcelt Liepājas pilsētas domes 2016.gada 18.augusta lēmumu Nr.272 “Par zemes vienības “Brīvostas iela”, Liepājā, kadastra apzīmējums 17000100077 (ostas pievedceļš), nodošanu īpašumā bez atlīdzības”.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, Satiksmes ministrijai, Liepājas speciālās ekonomiskās zonas pārvaldei, Komunālajai pārvaldei |